Turda

**Turda** (unk. *Torda,* saks. *Thorenburg)* on kaupunki Clujin piirikunnassa Romaniassa, historiallisessa Transilvaniassa. 

## Väestö
Vuonna 2011 kaupungissa oli 47&nbsp;744 asukasta, ja sen pinta-ala on 91,56 neliökilometriä.
Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:380 height:260
PlotArea   = left:50 bottom:50 top:30 right:30
DateFormat = x.y
Period     = from:0 till:70000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=

  bar:1912 text:1912
  bar:1930 text:1930
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002
  

PlotData=
  color:barra width:20 align:left

  bar:1912 from:0 till: 13455
  bar:1930 from:0 till: 20023
  bar:1948 from:0 till: 25905
  bar:1956 from:0 till: 33614
  bar:1966 from:0 till: 42307
  bar:1977 from:0 till: 55294
  bar:1992 from:0 till: 61200
  bar:2002 from:0 till: 55887
  
PlotData=

  bar:1912 at: 13455 fontsize:S text: 13.455 shift:(-9,5)
  bar:1930 at: 20023 fontsize:S text: 20.023 shift:(-15,5)
  bar:1948 at: 25905 fontsize:S text: 25.905 shift:(-15,5)
  bar:1956 at: 33614 fontsize:S text: 33.614 shift:(-15,5)
  bar:1966 at: 42307 fontsize:S text: 42.307 shift:(-15,5)
  bar:1977 at: 55294 fontsize:S text: 55.294 shift:(-15,5)
  bar:1992 at: 61200 fontsize:S text: 61.200 shift:(-15,5)
  bar:2002 at: 55887 fontsize:S text: 55.887 shift:(-15,5)

TextData=
  fontsize:S pos:(20,20)
  text:Data INSSE. Grafik Wikipedia.
Vuoden 1910 väestönlaskennassa kaupungissa oli 13 455 asukasta, joista 9 674 etnisiä unkarilaisia, 3 389 romanialaisia  ja 100 saksalaisia. Vuoden 2021 väestönlaskennassa kaupungin väkiluku oli 43 319, ja asukkaista 72,46 % oli romanialaisia, 5,92 % unkarilaisia ja 4,03 % romaneja. Unkarilaisen väestön osuus on 1800-luvulta lähtien jatkuvasti vähentynyt, mikä johtuu toisaalta romanialaisväestön muutosta paikkakunnalle, toisaalta etenkin nuorempien unkarilaisten muutosta muualle.

## Historia
Nykyisen kaupungin itäpuolella sijaitsi roomalaisten rakentama Potaissa-niminen linnoitus, jonka lähistölle kasvoi siviilikaupunki. Keisari Septimius Severuksen aikoihin (193–210 jaa.) kaupungista tuli virallisesti *municipium,* sitten *colonia,* ja sen lähistöllä sijaitsi suola- ja rautakaivoksia. Vuonna 274 keisari Aurelianus veti legioonansa pois Daakiasta ja kaupunki autioitui.

Kansainvaellusajan jälkeen unkarilaiset perustivat Potaissan paikalle uuden linnoituksen, ja Tapani I:n aikaan Turdasta tuli läänin pääkaupunki. Nimi *Tordavár* (’Tordan linna’) mainitaan ensi kertaa 1075 Géza I:n lahjoituskirjeessä, ja sata vuotta myöhemmin toinen asiakirja todistaa, että suolakaivosten toiminnasta huolehtimaan on paikalle asutettu sakseja.

Turdassa pidettiin lukuisia valtiopäiviä viimeistään 1200-luvulta lähtien. Vuonna 1438 siellä julistettiin Transilvanian kolmen kansakunnan (unkarilaiset, székelyt, saksit) unioni. Kukoistuskautensa kaupunki koki 1500-luvulla, kun suuren osan Unkaria jouduttua Osmanien valtakunnan valtaan Transilvanian ruhtinaskunta sai yhä tärkeämmän aseman unkarilaisen kulttuurin keskuksena. Tammikuussa 1568 Turdassa kokoontuneet valtiopäivät julistivat ensi kertaa reformaation jälkeisessä Euroopassa täyden uskonnonvapauden, joka koski sekä katolilaisia että luterilaisia, kalvinisteja ja unitaareja. 1500-luvun lopulta alkaen Transilvaniassa käydyt taistelut osmanien ja Habsburgien sekä näiden transilvanialaisten kannattajapuolueiden kesken koettelivat Turdaa ankarasti, ja se menetti valtakunnallisen merkityksensä Kolozsvárin (Cluj), Marosvásárhelyn (Târgu Mureș) ja Gyulafehérvárin (Alba Iulia) noustessa tärkeämpään asemaan.

Itävalta-Unkarin hajottua 1918 Transilvania liitettiin Romaniaan, ja Turdasta tuli piirikunnan pääkaupunki. Toisen maailmansodan lopulla, 1944, Turdan lähistöllä käytiin kuukauden ajan ankaria taisteluja vetäytyvien Saksan ja Unkarin ja hyökkäävän Neuvostoliiton armeijan välillä.

## Lähteet

## Aiheesta muualla